text: সমর্থকদের বিদ্রুপে অতিষ্ঠ লোকেশ রাহুলের জবাব...-469508 | কালের কণ্ঠ | kalerkantho
  সমর্থকদের বিদ্রুপে অতিষ্ঠ লোকেশ রাহুলের জবাব
  ১ মার্চ, ২০১৭ ১৭:৩৭
  পুনে টেস্ট হেরে ভারতের সমর্থকদের কাছ নিত্য বিদ্রুপের শিকার হচ্ছে কোহলিরা। ব্যাটে-বলে কেউই সেরাটা দিতে পারেনি। সে লোকেশ রাহুলই হোক বা বিরাট কোহালি। ব্যর্থতার তালিকায় রয়েছেন সকলেই। শুধু সমর্থকরা নন, সাবেক ক্রিকেটাররাও ভারতীয় ব্যাটসম্যানদের একহাত নিয়েছেন। এবার সমর্থকদের বিদ্রুপে অতিষ্ঠ হয়ে জবাব দিয়ে বসলেন ওপেনার লোকেশ রাহুল।
  সোশ্যাল সাইট টুইটারে লোকেশ হঠাৎ আবিস্কার করলেন, তাকে ফলো করছেন মায়াবী ঘাতক রবিচন্দ্রন অশ্বিন। তা দেখে মহাখুশি হয়ে লোকেশ লিখে ফেলেন তার আনন্দের কথা। এতেই ঘটে বিপত্তি। সেই টুইটে পাল্টা আক্রমণ করে এক সমর্থক লিখেন, "এসব ছেড়ে রান কীভাবে আসবে সেটা ভাব।"
  এই কথাতেই ধৈর্য্যের বাঁধ ভেঙে যায় রাহুলের। তিনি পাল্টা লিখেন, "আপনিই শিখিয়ে দিন কী ভাবে রান করা যায়।"
  কর্ণাটকের এই ব্যাটসম্যান প্রথম এসেই নজর কেড়েছিলেন সকলের। কিন্তু এই মুহূর্তে কিছুটা অফ ফর্মে যাচ্ছেন। সর্বশেষ ১০ ম্যাচে লোকেশের ব্যাট থেকে এসেছে ২টি হাফ সেঞ্চুরি। সর্বোচ্চ ৭১। দ্বিতীয় টেস্টে ব্যাট হাতে ঘুরে দাঁড়াতে মরিয়া লোকেশ। খুব বাজে শট খেলে পুনে টেস্টে আউট হয়েছিলেন। দল হেরেছে। ওপেনারদের হাতে অনেকটাই দায়িত্ব থাকে। কিন্তু সেই ভরসা তিনি দিতে পারেননি। তার উপর টুইটারে তার অশ্বিনের সঙ্গে মশকরা মেনে নিতে পারেননি সেই ফ্যান।